text: খাগড়াছড়িতে আওয়ামী লীগ নেতা খুন, আটক ১ খাগড়াছড়িতে আওয়ামী লীগ নেতা খুন, আটক ১ – notunbarta24.com
  মঙ্গলবার, ৩১ মার্চ ২০২০, ০৮:১৮ অপরাহ্ন
  খাগড়াছড়িতে আওয়ামী লীগ নেতা খুন, আটক ১
  খাগড়াছড়ির দীঘিনালায় মেরুং ইউনিয়নের ৯নং ওয়ার্ড সভাপতি শাকিলকে (৫২) জমি সংক্রান্ত বিরোধের জেরে হত্যার অভিযোগ করেছেন স্বজনরা।
  শুক্রবার রাতে উপজেলার মেরুং ইউনিয়নের দুর্গম রেংকার্য্য এলাকায় এই ঘটনা ঘটে।
  নিহত শাকিল মেরুং ইউনিয়নের মৃত সিরাজ মিয়ার ছেলে। গলায় গামছা পেচিয়ে হত্যার পর তার মৃতদেহ বাড়ির পাশের একটি গাছে ঝুলিয়ে রাখা হয় বলে দাবি স্বজনদের।
  এ ঘটনায় জিজ্ঞাসাবাদের জন্য খায়ের নামে এক ব্যক্তিকে আটক করেছে পুলিশ।
  নিহতের বড় ভাই মক্কর আলী জানান , 'দীর্ঘদিন ধরে স্থানীয়দের সঙ্গে আমার ভাইয়ের জমি নিয়ে বিরোধ চলছিল। এ নিয়ে স্থানীয় ইউনিয়ন পরিষদের গঠিত কমিটি শনিবার (আজ) বিরোধপূর্ণ জমি পরির্দশন করে বিরোধ নিষ্পত্তি করার কথা ছিল। এ কারণেই তাকে শুক্রবার রাতে হত্যা করা হয়। মূলত জমির বিরোধ থেকে এই হত্যাকাণ্ডের ঘটনা ঘটেছে।'
  এই হত্যাকাণ্ডের সুষ্ঠু বিচার দাবি করেন তিনি।
  নিহত শাকিলের সন্তান মিন্টু মিয়া ও এমদাদ আলী জানান, 'রাতে আমরা চায়ের দোকানে বসে আড্ডা দিচ্ছিলাম। এসময় স্থানীয়রা গাছে ঝুলন্ত অবস্থায় আমার বাবার লাশ দেখে খবর দেয়। জমি নিয়ে বিরোধের জেরে স্থানীয় কয়েকজনকে দিয়ে আমার বাবাকে হত্যা করা হয়েছে।'
  খাগড়াছড়ির অতিরিক্ত পুলিশ সুপাার এমএম সালাউদ্দিন জানান, 'ঘটনার পর স্থানীয়দের সহযোগিতায় লাশ উদ্ধার করে থানায় নেওয়া হয়। লাশময়না তদন্তের জন্য খাগড়াছড়ি হাসপাতালে পাঠানো হয়েছে। ঘটনা তদন্ত করে দোষীদের খুঁজে বের করা হবে। এ ঘটনায় জিজ্ঞাসবাদের জন্য খায়ের নামে একজনকে আটক করা হয়েছে।'